દીકરા, તને ખબર નહિ હોય જ્યારે તારો જન્મ થયો એ દિવસે તને શ્વાસ લેવામાં પડતી તકલીફ નિવારવા જ્યારે પેટીમાં રાખવામાં આવેલો ત્યારે પોતાની પથારીમાંથી ઉઠી શકવાની શક્તિ ન હોવા છતાં તારી મા આખી રાત એ દવાખાનાના આઈ. સી. યુ. વોર્ડની કાચની દીવાલ સોંસરવી માત્ર તને જ નિહાળી રહી હતી અને તારા જલ્દી સાજા થઈ જવાની કામના કરતા પ્રભુ ચરણમાં અર્પેલ એના પ્રાર્થનાના પુષ્પોની તાકાત હતી કે સવારે તું સાજો થઈ ગયો.